Etter andre verdenskrig oppstod det uenighet om den grunnleggende natur for vegetasjon og dens oppbygging. Mange yngre amerikanske økologer ble interessert i forskning for å revurdere Gleasons ideer. I 1950-årene ble det gjort omfattende feltstudier, der spesielt John Curtis med studier i Wisconsin og Robert Whittaker med studier i Great Smoky Mountains var ledende. Disse studiene dannet grunnlag for igjen å ta fram den individualistiske hypotesen.